Middagsstunden

Middagsstunden er et norsk radioprogram rettet mot eldre som gikk på NRK Radio fra 1966 til 1995. Programmet inneholdt mye informasjon om de eldres situasjon og utfordringer de hadde i hverdagen. Programmet ble startet av journalist Jakob Skarstein og sosionom Wenche Margrethe Myhre, på anmodning av direktør Torolf Elster. Det gikk på P1 klokka 13, hver dag bortsett fra søndag. Det hadde en varighet på en halvtime. Skarstein satt som programleder i nesten alle de år. Andre bidragsytere til Middagsstunden var blant andre Åshild Ulstrup. Programmet var basert på Home this afternoon som gikk på britiske BBC fra 1964 til 1970. 

Programmet ble besluttet nedlagt på grunn av lave lyttertall, og at det var for smalt til å bli sendt på midt på dagen på hverdager, en god sendetid på P1. 

Etter nedleggelsen laget NRK eldreprogrammet Morgenstunden, som ble sendt en gang i uka, klokka 7 til 9 på lørdag morgen i 1996 og 1997 da det også ble nedlagt.

Referanser

Eksterne lenker
Middagsstunden, digitale opptak gratis avspillbart fra Nasjonalbiblioteket
Middagsstunden 25 år Spesialprogram fra NRK Nett-TV, sendt den 3. mars 1991.

Radioprogrammer på NRK Radio
Norske faktaprogrammer på radio
Norske radioprogrammer fra 1960-årene
Norske radioprogrammer fra 1970-årene
Norske radioprogrammer fra 1980-årene
Norske radioprogrammer fra 1990-årene